Universiteti "Haxhi Zeka" në Pejë

Universiteti "Haxhi Zeka" (UHZ) është një universitet publik në qytetin e Pejës, Kosovë. I themeluar më 2011, universiteti ofron programe në nivelin Bachelor, Master dhe doktoraturë në disa fusha si biznesi, drejtësia, turizmi, agrobiznesi dhe arte.
 Historia 

Fillet e arsimit të lartë në Pejë datojnë që nga viti 1960 atëherë kur me vendimin e Këshillit Ekzekutiv të KSAK ishte themeluar Shkolla e Lartë Ekonomike – Komerciale në Pejë. Fillimisht shkolla kishte vetëm Seksionin e Afarizmit Komercial në Ndërmarrje dhe një numër të vogël mësimdhënësish. Në  vitin  e  parë  të  studimeve  1960/61  ishin  të regjistruar 120 studentë.

Nga Shkolla e Lartë Ekonomike dolën disa mijëra ekonomistë nga Kosova dhe nga trojet tjera etnike shqipatare (Maqedonia, Mali i Zi, Serbia etj.). Ky numër i ekonomistëve më së miri shpreh kontributin e shkollës që e dha për ekonominë e Kosovës dhe për të gjitha trojet shqiptare. 
Zhvillimi historik i këtij institucioni mund të periodizohet kështu:
1960 - 1974 – Periudha e formësimit dhe e krijimit të identitetit institucional 
1975 - 1990 – Periudha e afirmimit të Shkollës në Kosovë dhe në të gjitha vendet tjera përreth Kosovës, 
1991 - 1999 – Periudha e mbijetesës, me anë të vazhdimit të kontinuitetit nëpërmes organizimit paralel të mësimit nëpër shtëpi private 
2000 - 2006 – Periudha e rioraganizimit të FSHAB-së. 
Në vitin akademik 2001/2002, Shkolla e Lartë Ekonomike u reformua sipas modelit të Deklaratës së Bolonjës dhe po në këtë vit Senati i Universitetit të Prishtinës miratoi planet mësimore sipas kësaj deklarate për nivelin bachelor. Kjo shkollë u riemërua në Shkolla e Biznesit dhe pastaj në Fakulteti i Shkencave të Aplikuara të Biznesit. Gjatë organizimit të FSHAB-së me emrin Shkolla e Biznesit, studimet zhvilloheshin në tri departamente: Administrim biznesi, Informatikë e aplikuar në biznes dhe Menaxhment në turizëm dhe hotelieri. Në vitin 2002 organizohen studime në gjuhën boshnjake në departamentin Administrim biznesi. Nga viti 2004 FSHAB emërtohet me këtë emër që e mban edhe sot dmth Fakulteti i Shkencave të Aplikuara në Biznes.Historiku i Universiteti "Haxhi Zeka" në Pejë 
2007 - 2015 –  Që nga viti 2007 në FSHAB studimet zhvillohen në tri departamente: departamenti Administrim biznesi në të dy gjuhët, në gjuhën shqipe dhe boshnjake, departamenti Kontabilitet dhe finaca të biznesit dhe departamenti Menaxhment turizëm dhe hotelieri. Në mars të vitit 2009 FSHAB akreditohet nga Agjencioni për Akreditim në të gjitha planprogramet të cilat i ofron edhe sot. Fakulteti i Shkencave të Aplikuara në Biznes, me seli në Pejë, është bartës i studimeve themelore dhe të tjera të përcaktuara me Ligjin e Shkollimit të Lartë dhe me Statut të Universitetit të Prishtinës.Universiteti "Haxhi Zeka" në Pejë 
 Organizimi 
Universiteti "Haxhi Zeka" në Pejë është i organizuar në këto fakultete:
Fakulteti i Biznesit
Fakulteti Juridik
Fakulteti i Menaxhimit në Turizëm, Hotelieri dhe Mjedis
Fakulteti i Agrobiznesit
Fakulteti i Arteve

 Rektorët 
Listë kronologjike e rektorëve (me vite):

 Armand Krasniqi (2011–2013, u.d.)
 Naser Mrasori (2013–2015)
 Fadil Millaku (2015–2021)
 Armand Krasniqi (2021–sot) 

 Doctor Honoris Causa 

 2025 - VINCENZO PAGLIA
 2023 - WILLIAM G.WALKER
 2022 - MUHAMEDIN KULLASHI
 2019 - TIMOTHY E.ORR
 2017 - MANIA FEILCKE-DIERCK
 2015 - ROSEMARY A.DICARLO
 Lidhje të jashtme 

 Referime 

Kategoria:Universitete në Kosovë
Kategoria:Arsim i lartë
Kategoria:Pejë
Kategoria:Universiteti i Pejës